കര്ഷകര്ക്ക് ആശ്വാസം, മുക്കോടി ഷട്ടര് പുനരുദ്ധാരണം തുടങ്ങി പത്തനംതിട്ട: പന്തളം, വലിയതോട്ടിലെ മുക്കോടി ഷട്ടര് പുനരുദ്ധാരണം തുടങ്ങി. ചെറുകിട ജലസേചനവകുപ്പാണ് പണി നടത്തുന്നത്. സിവില്, മെക്കാനിക്കല് വിഭാഗങ്ങളിലായി 15 ലക്ഷത്തോളം രൂപയാണ് ഇതിനായി ചെലവഴിക്കുന്നത്. ഷട്ടര് പലകയിളകി തകര്ന്നതു കാരണം വെള്ളം തടഞ്ഞു നിറുത്താനായിരുന്നില്ല. കുരബാല തെക്ക് ഭാഗത്തുള്ള പുതുവാക്കല്, മണ്ണുവയല്, മാവനാല് ഓണംകോട്, കൊടുംതാറ്റ് തുടങ്ങിയ പാടശേഖരങ്ങളില് വെള്ളം എത്തിക്കുന്നത് ഷട്ടറിനെ ആശ്രയിച്ചായിരുന്നു. ഷട്ടര് തകര്ച്ചയിലായതോടെ നെല്ല്, കപ്പ, ചേന, ഇഞ്ചി, ഏത്തവാഴ, ചേമ്ബ്, പാവല്, പടവലം, പയര്, വഴുതന,കോവല്, തുടങ്ങിയ പച്ചക്കറികള് കൃഷി ചെയ്യുന്നവരാണ് ദുരിതത്തിലായത്. വേനല്കാലത്ത് വെള്ളംവറ്റുമ്ബോള് ഷട്ടറിന്റെ പലക ദ്രവിച്ച ഭാഗത്ത് ഇരുമ്ബ് തകിടുറപ്പിച്ചും കമുകിന് കീറ്, മുള എന്നിവ ഉപയോഗിച്ചും കര്ഷകര് വെള്ളം തടഞ്ഞുനിറുത്തി പാടത്തേക്ക് ആവശ്യാനുസരണം എത്തിച്ചിരുന്നു. ഒഴുക്ക് കൂടുമ്ബോള് താത്ക്കാലികമായി ചേര്ത്ത ഭാഗം ഇളകിപ്പോകുകയാണ് പതിവ്. ഷട്ടര് തകര്ന്നതോടെ കൃഷി ലാഭകരമായ രീതിയില് നടത്താന് കഴിഞ്ഞിരുന്നില്ല. ഷട്ടര് പണിയുന്നതോടെ കര്ഷകരുടെ പ്രശ്നങ്ങള്ക്ക് പരിഹാരമാകുന്നതാണ്.The post കര്ഷകര്ക്ക് ആശ്വാസം, മുക്കോടി ഷട്ടര് പുനരുദ്ധാരണം തുടങ്ങി first appeared on MalayalamExpressOnline.